| Danijos krona |
| --- |
|  |
|  |
|  |  |
|  |  |
|  |
| ISO 4217: | DKK |
|  |
| Naudoja: | Danija DanijaGrenlandija GrenlandijaFarerai Farerai |
|  |
| Infliacija: | 2.3% (2010 m. tik Danijoje) |
|  |
|  |
| Simboliai: | Banknoto: kr   Monetos: øre |
|  |
| Nominalai: |   |
| Banknotai: | 50, 100, 200, 500, 1000 kronų |
| Monetos: | 50 øre, 1, 2, 5, 10, 20 kronų |
|  |
| Spausdina: |  |
| Kalykla: |  |
|  |
| Bankas: | Danijos nacionalinis bankas |
|   | www.nationalbanken.dk |

**Krona** (dan. *danske kroner*) – oficiali Danijos, Grenlandijos ir Farerų salų valiuta. Vieną kroną sudaro 100 erių. ISO 4217 kodas yra *DKK*. Šalyje naudojama santrumpa *kr.* Galima rasti tokių žymėjimų kaip *DKR* ar *Dkr*, bet jie nėra oficialūs.

Iki XVIII a. krona buvo lygi aštuonioms markėms. Kaip nauja Danijos valiuta, krona buvo pristatyta 1873 m. Tai buvo Skandinavijos pinigų sąjungos iniciatyva. Nustatytas kronos ir aukso santykis. Vienas kilogramas aukso prilyginta 2480 kronų.

Skandinavijos pinigų sąjungai iširus 1914 m. Danija, Norvegija ir Švedija nusprendė valiutos nebekeisti.

Nuo 1940 m. iki 1945 m. krona buvo surišta su Vokietijos reichsmarke. Okupacijai pasibaigus, krona prilyginta Didžiosios Britanijos svarui santykiu 24 DKK = 1 GBP, kuris tų pačių metų rugpjūtį nukrito iki 19,34.

Farerų salos taip pat naudoja danų kroną, tačiau banknotai ir monetos yra skirtingo dizaino. Nepaisant to, tai nėra nepriklausoma valiuta.

Grenlandija taip pat išleido skirtingus banknotus, naujas leidimas planuojamas 2008 m. Oficialieji Danijos banknotai ir monetos ten taip pat galioja.

Santykis su euru
----------------

Danija išsiderėjo specialią išimtį Mastrichto sutartyje, kuri leido jai išlaikyti kroną, kai daugelis kitų šalių įsivedė eurą 1999 m. Po metų surengtas referendumas parodė, kad piliečiai euro nepalaiko, o vėlesni bandymai surengti kitą referendumą žlugo. Vis dėlto Danijos vyriausybė yra įsipareigojusi kada nors įvesti eurą ir Danijoje.

Šiuo metu Danijos kronos ir euro santykis yra 7,44 DKK = 1€

|  Dabartinis DKK keitimo kursas |
| --- |
| Google Finansai: | AUD CAD CHF EUR GBP HKD JPY USD |
| Yahoo! Finance: | AUD CAD CHF EUR GBP HKD JPY USD |
| XE: | AUD CAD CHF EUR GBP HKD JPY USD |
| OANDA: | AUD CAD CHF EUR GBP HKD JPY USD |
| fxtop.com: | AUD CAD CHF EUR GBP HKD JPY USD |

Banknotai
---------

Pirmieji kronų banknotai išleisti 5, 10, 50, 100 ir 500 kronų nominalais. Vienos kronos banknotas buvo pridėtas Pirmojo pasaulinio karo metu. 1960 m. penkių kronų banknotas virto moneta. 1972 m. įvestas tūkstančio kronų banknotas. 1979 m. 10 kronų banknotas pakeistas moneta ir pristatytas 20 kronų banknotas, kuris ilgainiui taip pat virto moneta. Nors ir nebespausdinami, abu šie banknotai vis dar galioja.

Šiuo metu Danijoje cirkuliuojantys banknotai:

| Vertė | Aversas | Reversas |
| --- | --- | --- |
| 50 kronų | Karen Bliksen | Kentauras iš Landet bažnyčios |
| 100 kronų | Carl Nielsen | Basiliskas iš Tømmerby bažnyčios |
| 200 kronų | Johanne Luise Heiberg | Liūtas iš Viborg katedros |
| 500 kronų | Niels Bohr | Raitelis, kovojantis su drakonu iš Lihme bažnyčios |
| 1000 kronų | Anna ir Michael Ancher | Varžybų scena iš Bislev bažnyčios |
|

2006 m. Danijos nacionalinis bankas pradėjo naujų banknotų gamybą. Tema – Danijos tiltai. Į apyvartą naujus banknotus planuojama paleisti 2009 ir 2012 m.

Monetos
-------

Monetas į apyvartą leidžia Danijos nacionalinis bankas. Kada valiuta buvo pristatyta 1870 m. monetos buvo nukaldintos 1, 2, 5, 10 ir 25 erių, bei 1, 2, 10, 20 kronų nominalais. Paskutinės dvi buvo auksinės, 1, 2 kronų, 10, 25 erių - sidabrinės, likusios – bronzinės. Šiuo metu apyvartoje yra 1, 2, 5, 10, 20 kronų bei 50 erių nominalo monetos.

Pastabos
--------

1. ↑  Specialūs banknotai yra naudojami Farerų salose – žiūrėkite toliau Farerų krona

|  |  |
| --- | --- |
|  | **Vikiteka: Danijos krona** – vaizdinė ir garsinė medžiaga  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • REuropos valiutos |
| --- |
|  |
| Eurozona | 
Euras |
|  |
| Šiaurės Europa | 
Danijos krona ·  *Farerų krona* ·  Islandijos krona ·  Norvegijos krona ·  Švedijos krona  |
|  |
| Britų salos | 
JK svaras ·  *Gernsio svaras* ·  *Džersio svaras* ·  *Meno salos svaras*  |
|  |
| Vidurio Europa | 
Čekijos krona ·  Vengrijos forintas ·  Lenkijos zlotas ·  Šveicarijos frankas  |
|  |
| Rytų Europa | 
Baltarusijos rublis ·  Kazachstano tengė ·  Rusijos rublis  ·  *Padniestrės rublis*  ·  Ukrainos grivina  |
|  |
| Pietryčių Europa | 
Albanijos lekas ·  Bosnijos ir Hercegovinos markė ·  Bulgarijos levas ·  Kroatijos kuna ·  Makedonijos denaras ·  Moldovos lėja ·  Naujoji Rumunijos lėja ·  Serbijos dinaras  |
|  |
| Viduržemio jūros regionas | 
 *Gibraltaro svaras* ·  Naujoji Turkijos lira  |
|  |
| Užkaukazė | 
Armėnijos dramas ·  Azerbaidžano manatas ·  Gruzijos laris |

 |



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RKronos |
| --- |
|  |
| Dabar naudojami | 
 Danijos krona (Farerų krona) **·**  Švedijos krona **·**  Norvegijos krona **·**  Islandijos krona **·**  Čekijos krona |
|  |
| Istoriškai naudoti | 
 Kurondoras **·**  Anglijos krona (1526–1971) **·**  Nyderlandų kurondoras (1540–89) **·**  Kronentaleris (1755–1837) **·**  Auksinė krona (1857–66) **·**  Austrijos-Vengrijos krona (1892–1918) **·**  Austrijos krona (1918–25) **·**  Vengrijos krona (1918–25) **·**  Fiumės krona (1918–20) **·**  Jugoslavijos krona (1918–20) **·**  Čekoslovakijos krona (1918–39, 1945–93) **·**  Bohemijos ir Moravijos krona (1918–25) **·**  Slovakijos krona (1939–45, 1993–2008) **·**  Estijos krona (1928-1940, 1992–2010) |

 |